Usun, et meil pole aimugi
ja ma arvan, et mul endalgi pole tänaseni aimu -
kui palju ma ka poleks seda teemat uurinud
või sellest õpetanud,
milline vägi peitub tegelikult me sõnades.
Sest, kui me seda tõeliselt mõistaksime,
oleksime ka palju valvsamad oma väljaütlemiste osas.
IGAPÄEVAELU RÕÕMUD
Kuidas sa saad oodata,
et Jumal kasutaks su sõnu teiste elu üles ehitamiseks,
kui sa samal ajal neid halvustad, solvad ja taga räägid
ning negatiivne oled?
Me sõnad on vägagi seotud me elu üle oleva võidmisega.
Lisaks ka teiste andidega nagu prohvetlik and,
keeltes rääkimine ja nende tõlgitsemine.
Niipea, kui puudutad keeltes rääkimise teemat,
tõmbavad paljud kohe blokki.
Plaanin järgmine aasta
teha paar õpetusseeriat vaimuandide teemal,
aga pean valima selleks õige koha, kuna...
Mu konverentsil käib erineva kirikliku taustaga inimesi,
mistõttu pean olema tark,
et ma teid aitamise asemel ära hirmutaks.
Ma ise räägin keeltes, olles teinud seda üle 40 aasta.
Nüüd sai kogu maailm sellest teada.
Ütled, et sa ei saa sellest aru. Mina ka mitte!
Aga Piibel ütleb, et kui räägid keeltes, ehitad iseennast ja oma usku üles.
Tegu on üleloomuliku anniga ja nii pole ka võimalik seda seletada.
On inimesi, kes väidavad,
et need annid kadusid koos algkogudusega.
Samas, kui algkogudus vajas neid ande,
kui palju enam vajame siis meie neid tänase ajastu keskel!
Armas aeg!
Samas ei kinnita Piibel kusagil,
et need annid oleks koos algkogudusega ära kadunud.
Piibel ütleb küll 1. Korintlastele 13. peatükis,
et kui see, kes on täiuslik, tuleb...
Mike juhendab mind siit esireast.
Kui see, kes on täiuslik, tuleb, alles siis ei vaja me neid ande enam.
Ainus täiuslik, keda ma tean, on Jeesus
ja Ta ei ole veel tagasi tulnud.
Nii vajame me kõike abi, mis on vähegi saadaval.
Ma vajan Püha Vaimu üleloomulikku väge,
et elada elu, mis on üle maailma rikutusest
ja hoiab alal mu rõõmu.
Kui oled Püha Vaimu poolt võitud,
leiad end tegemas asju, mis ei tundu sulle loogilised.
Ma olen 75-aastane, mitte 40'nene.
75!
Olen elanud ilma peal kolmveerand sajandit.
Su ihu võib ju vananeda,
aga seesmiselt võid saada uuendatud päevast päeva.
Ja su viimased aastad
saavad olema paremad kui esimesed aastad!
Lihtsalt lase sel vanaduse jutul minna.
Keegi pole liiga noor või liiga vana olemaks kasutatud Jumala poolt.
Ma alustasin oma teenistusega,
kui mul olid kodus 3 teismelist ja beebi.
Nii et ära tule mulle ütlema,
et sa ei saa oma laste karja kõrvalt Jumala heaks midagi teha.
Kui Jumal sind millekski võiab,
ei suuda sa isegi mõista, milleks kõigeks sa võimeline oled.
Vot nii.
Mul polnud vähimatki kavatsust miskit sellist öelda,
aga ütlesin siiski.
Oh aeg, kuidas me vajame tänapäeval Jumala võidmist!
Aamen?
Samas, kuidas sa oskakski seda paluda,
kui sa ei tea, mis see on?
Me vajame Jumala ligiolu ja väge oma ellu.
Mul on täiega kõrini õnnetutest, hädistest,
nurisevatest, torisevatest, vinguvatest kristlastest.
Aamen?
Ühesõnaga -
tagasi su sõnade juurde.
Kui Püha Vaim sai nelipühipäeval välja valatud,
siis Ta puudutas esimese asjana jüngrite huuli.
Nii peaksime sellele ka tähelepanu pöörama,
sest sellel pidi olema oma põhjus.
Paulus ütles, et me ei tohiks panna pahaks kedagi,
kes räägib keeltes.
Nii et, kui keegi ütleb, et sa ei tohi keeltes rääkida,
ütle, et Paulus lubas.
Ta ütles 1. Kor.14: "Ma tänan Jumalat,
et ma räägin keeli rohkem kui teie kõik,
kuid ma tahaksin rääkida pigem viis sõna mõistusega,
kui 10 000 sõna keeltega.
Kui just keegi ei tõlgitse kõike öeldut."
Nii et me ei pea seda ka üle rõhutama,
aga samas ärgem ka ignoreerigem seda.
Küsimus on eelkõige Pühas Vaimus, mitte keeltes.
Kui ma lähen tosse ostma, siis ma ei küsi paari keeli,
vaid ma ostan tossud ja saan keeled pealekauba.
Armas aeg, ma keedan täna ikka paraja supi kokku!
Kui sa igatsed Püha Vaimu järele, siis Ta annab sulle ka annid,
mida saad kasutada
kõigi kasuks ja heaks,
nõnda nagu Tema otsustab ja igatseb.
Aamen?
Sa ei peaks ühtki Tema andi üle rõhutama,
vaid igatsema eelkõige Teda.
Igatsedes Jumala järele liigud ka peagi üleloomulikus väes,
mis kätkeb endas kõike, mis tarvis, et teha kõike, mida Jumal sinult ootab.
Aamen?
Kui mõtled nüüd:
"Kui ma vaid teaks, millest sa praegu räägid!
Aga ma ei tea ja olen omadega nii kaotsis, kui veel olla annab,"
siis mul on sulle üks raamat.
"Tundes Jumalat lähedalt" ("Knowing God Intimately").
See räägib kõigist Vaimu viljadest ja andidest.
Lisaks on mul ka raamat Püha Vaimuga ristimise kohta,
nii et hangi need endale ja tööta need läbi.
Kui tahad midagi teada,
ära oota, et keegi tuleks ja räägiks sulle sellest kõigest,
vaid kaevu sügavale Jumalasse ja kaeva seni, kuni tead, mida tarvis.
Kui tahad teada rohkem selle kohta, millest räägin,
võta kodus Piibli konkordants lahti.
Või mis asja - Google'i käest võib ju ka küsida, mida iganes
ja see annab sulle õige suuna kätte.
Pane Google'i otsingusse "vaimuannid"
ja vaata, mis sa sealt leiad.
Ühtlasi näed, et Piibel räägib täiega vaimuandidest.
Sa ei pea elama väeta elu.
Kui Püha Vaim langeb su üle, saad sa ka väe (Apostlite teod 1:8).
Väe olla Jumala tunnistajaks
Jeruusalemmas, Juuda- ja Samaariamaal
ning ilmamaa äärteni.
Püha Vaim annab meile väe.
Väe kontrollida ja distsiplineerida end
ning teha, mida Jumal tahab, et teeksime.
Ma püüan nüüd maha rahuneda veidi.
Las ma rääkida teile ühe loo.
Olen olnud piisavalt kaua teenistuses, et tunda ära,
kas võidmine on tugevalt või vähem tugevalt mu üle.
Olen küll alati võitud tegema seda, mida ma teen,
aga on aegu, kus võidmine ja Jumala ligiolu on nii tugevad,
et mul on tunne, otsekui ma lendaks laval ringi.
Mul pole isegi aimu, mida ma järgmiseks ütlen,
aga mu jutt muudkui jookseb ja jookseb.
Ja kuna tundub, et sellest on inimestele kasu,
siis las see ollagi nii.
Kui seda aga pole,
sest ma pole mingi lihvitud, avalik kõneleja,
kes oleks läbinud suurel hulgal avaliku esinemise tunde.
Ma olen lihtsalt hästi jutukas
ja Jumal on otsustanud seda ära kasutada.
Olen alati olnud üsna hea suhtleja ja oma mõtete edastaja,
mis on eeldavasti üks mu peamisi ja ainsaid ande.
Jah, ma olen ka üsna kaine mõtlemisega,
aga mul on lihtsalt and anda edasi Jumala Sõna.
Ja kuna ma ei tee suurt palju muid "peeneid asju"...
Kui mu kõnelemine ei toimiks,
siis ma ei suudaks selle asemel laulda mõnda ilusat laulu
ja rabada sellega inimesi jalust.
Ehk siis - ma vajan Jumala võidmist, või ma olen tõelistes raskustes.
Kui mul aga pole seda võidmist
või ma ei koge, et see võidmine oleks võimas,
ei jõua ma juba ise seda koosoleku lõppu ära oodata.
Ja kui juba mina kella, oodates koosoleku lõppu,
olen ma ikka tõelises jamas.
Seda juhtub üliharva, aga vahel siiski,
kui Jumal püüab juhtida mu tähelepanu millelegi.
Te ei saa sellest arugi, aga mina saan.
Nii oli aastaid tagasi mu elus üks lühike periood,
kus kogesin õpetades, et mul polnud vähimatki võidmist
ja ma vihkasin seda.
Mulle tundus, et kõik, mida ütlen, pole üldse loogiline.
Ütlesin: "Ma ei tundnud täna mingit võidmist."
ja teised ütlesid: "Millest sa räägid? Kõik oli väga hästi!"
Tänu Jumalale, et Ta vähemalt varjab seda teiste eest!
See kestis mõned korrad nii, kui kõnelesin,
kuniks ütlesin Davele: "Ma ei tea, mis mul viga on,
aga ma ei lähe täna enne magama, kuniks selle välja uurin."
Nii läksin oma kabinetti ja Dave läks magama.
Hüüdsin Jumala poole ja palusin, et Ta näitaks, milles asi,
aga Ta ei näidanud mulle midagi.
Ja siis Dave teatas järgmine päev:
"Usun, et Jumal näitas mulle, milles asi."
Kas pole mitte jube, kui Jumal nii teeb?
"Ma ei taha, et ütleksid mu mehele, milles asi,
vaid ikka mulle, hoides selle loo minu ja Sinu vahel."
Niipea, kui Dave seda ütles,
oli mu suhtumine juba: "Jaa, jaa, sina muidugi tead, milles asi!
Sina tuled mulle ütlema, milles asi!
No heakene küll, milles siis on asi?"
ja Dave vastas: "Mäletad, kui rääkisid üks päev ühest inimesest."
Tegu oli ühe jutlustajaga, keda ma tunnen
ja ma olin öelnud mitte just kõige kenamaid asju
ta jutlustamise kohta.
Seda, kuidas ta pendeldab erinevate teemade vahel
ega too jutluses ühte selget mõtet esile.
Aga Dave oli minuga nõus!
Miks siis Jumal teda ka selles osas ette ei võtnud?
Rääkimata sellest, et Ta ütles Davele, et mu probleem peitub selles loos!
Tean, et täna tundub see naljakas, aga tookord polnud see seda mitte.
Vihastasin selle peale ja läksin tagasi oma tuppa,
otsustades veel kauem üleval olla.
Mõni päev läks mööda
ja Jumal juhtis mind lugema Jaakobuse 3:1-10:
"Ärgu püüdku paljud teie seast, mu vennad, saada õpetajaiks!
Te teate ju, et meie osaks on teistest karmim kohtuotsus."
Loen peagi edasi,
aga asja tuum on selles,
et olin Jumala Sõna õpetajana teinud midagi väga halba,
tõmmates teisele Jumala Sõna õpetajale vee peale.
Me ei peaks üldse kellegi üle kohut mõistma,
aga kui tahad tõelist jama kaela,
siis mine mõista kohut kellegi üle, kes teeb sama asja, mida sa ise.
Võib-olla oled koguduse kooris esilaulja
ja sul on võrratu hääl.
Siis aga lastakse keegi teine mõned korrad lavale laulma
ja sa ütled: "Paberkott teeb ka paremat häält kui tema."
Kui nii, siis hakka aga kiiresti meelt parandama!
Mõistate te üldse, millest ma räägin?
Tean üht arsti, kes räägib halvasti teistest arstidest
ja ma mõtlen: "Aih! Valus!"
Sa ei tea, mida sa teed! Ole ettevaatlik!
Tahan, et teil tekkiks veidigi aukartust ja arusaamist,
et Jumalale ei meeldi teiste tagarääkimine ja laimamine,
Aamen?
Mulle sai see väga selgeks.
Seda juhtus veel vaid korra mu elus - paar aastat peale seda vahejuhtumit.
Sarnane olukord ja sarnane tulemus.
Vahel peab Jumal õpetama midagi rohkem kui korra.
"Ärgu püüdku paljud teie seast, mu vennad, saada õpetajaiks!
Te teate ju, et meie osaks on teistest karmim kohtuotsus.
Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Milline väide!
Kes iganes suudab kontrollida oma väljaütlemisi,
suudab kontrollida ka kõike muud oma elus.
"Kui me paneme aga hobusele suitsed suhu,
et ta oleks meile kuulekas, siis me juhime kogu hobust."
Suitsed on vaid väike metallitükk,
aga hobune, kes võib kaaluda 450-750 kg,
on kontrollitav selle väikese metallitüki poolt.
Ehk siis Jaakobus ütleb, et kogu su elu ja selle suund
on kontrollitav su keelest ja sõnadest, mida välja ütled.
On see kellelegi täna kasuks?
"Ennäe, ka suuri ja rajutuulte aetud laevu
juhitakse väikese tüüriga sinna, kuhu tüürimees tahab."
Laeva kapten võib olla ühes laeva osas
ja anda rooliratta abil suuna hiiglaslikule laevale.
Seda rooli ehk tüüri abil,
mis laeva enda kõrval on kui nähtamatu.
Usun, et meil pole aimugi
ja ma arvan, et mul endalgi pole tänaseni aimu -
kui palju ma ka poleks seda teemat uurinud
või sellest õpetanud,
milline vägi peitub tegelikult me sõnades.
Sest, kui me seda tõeliselt mõistaksime,
oleksime ka palju valvsamad oma väljaütlemiste osas.
Aamen?
Loe ainuüksi Õpetussõnu
ja jooni seal alla iga salm, mis räägib suust ja sõnadest.
Pole midagi olulisemat, kui see, kuidas mõtleme ja räägime.
Aamen?
"Nõnda on ka keel väike ihuliige, aga kiitleb suurte asjade üle.
Ennäe kui väike tuli süütab suure metsa!
Ka keel on tuli.
Keel, see ebaõigluse maailm, on seatud meie ihuliikmete hulka nii,
et see rüvetab kogu ihu ja süütab põlema eluratta,
nagu ta ise on süüdatud põrgust."
Kuidas meeldib?
"Jah, igasuguste loomade ja lindude, roomajate ja mereelajate loomust
suudab taltsutada ja ongi taltsutanud inimese loomus,
aga ükski inimene ei suuda taltsutada keelt,
mis on tulvil surmavat mürki.
Sellesamaga me õnnistame Issandat ja Isa,
ja sellesamaga me neame inimesi, kes on sündinud Jumala sarnasteks."
Näete te?
Me tuleme siia kokku ja laulame ülistuslaule.
Kummardame, kiidame ja ülistame Jumalat.
Kuid sa aga nüüd poleks kuulnud tänast sõnumit,
sõidaksid siit koju
ja ütleksid eeldavasti oma kaassõitjale:
"Joyce rääkis liiga pikalt või liiga valjusti."
Me käisime vanasti sõpradega peale jumalateenistust lõunal,
"süües lõunaks oma pastorit".
Oli täiega äge klatšida lõunalauas kogudust taga,
sest me ei teadnud, et nii ei või.
Keegi polnud õpetanud meile seda, mida mina teile täna õpetan.
Usute te üldse, mida ma räägin?
Kuidas küll on nii raske oma keelt taltsutada
ja mitte rääkida edasi kõike, mida oleme kuulnud?
Seda eriti veel kõige halva osas.
Las ma lugeda teile ühe loo. See on mu meelest väga hea.
"Iidses Kreekas teati Sokratest
kui kõrgete teadmistega väärikat meest.
Üks tuttav kohtas teda kord ühel päeval
ja ütles: "Tead sa ka, mida ma just su sõbra kohta kuulsin?"
Sokrates vastas: "Oota veidi!
Enne, kui mulle midagi ütled, tahan, et teeksid 3-filtri testi."
"3-filtri testi?" - "Just nii" vastas Sokrates.
"Enne, kui mulle mu sõbrast räägid,
tasuks mõelda hetkeks, mida mulle rääkima hakkad.
Seepärast nimetangi seda 3-filtri testiks.
Esimeseks filtriks on tõde.
Oled sa täiesti kindel,
et see, mida mulle kohe ütled, vastab tõele?"
Mees vastas: "Ei. See on lihtsalt miski, mida kuulsin."
"Heakene küll, nii et sa isegi ei tea, vastab see tõele või mitte.
Proovime teist ehk headuse filtrit
Kas see, mida mulle mu sõbra kohta rääkima hakkad,
on midagi head?"
- "Ei, hoopis vastupidi."
"Seega sa tahad öelda mu sõbra kohta midagi halba,
samas olemata kindel, kas see vastab isegi tõele?
Samas võid ehk isegi veel läbida testi,
sest üks filter on veel jäänud.
Kasulikkuse filter.
Kas see, mida mulle mu sõbra kohta rääkima hakkad,
toob mulle mingit kasu?"
- "Ei, tegelikult mitte."
"Ehk siis, tahad rääkida mulle millestki,
mis ei vasta tõele ega ole ka hea ega kasulik.
Milleks siis sellest üldse rääkida?"
Mõtleme veelkord Jaakobuse 3:2 peale.
"Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Matteuse 12:34-35:
"Sest suu räägib sellest, millest süda on tulvil."
"Oi, ma ei mõelnud seda üldse nii!"
Kuna see aga tuli välja su seest, pidi see ka juba olema su sees.
Aamen?
Mida enam sa millelegi mõtled,
seda tõenäolisemalt sa selle ka välja ütled.
"Teie rästikute sugu,
kuidas te võiksitegi rääkida head, kui te olete kurjad?
Sest suu räägib sellest, millest süda on tulvil.
Hea inimene võtab heast varamust head
ja kuri inimene võtab kurjast varamust kurja."
Ehk ta ütleb siin, et kui kuulad iseennast või kedagi teist
saad kiiresti sotti, millise inimesega on tegu.
Kuula iseennast ja sa õpid tundma iseennast.
Polegi nagu midagi kosta selle peale, mis?
Kui räägid taga, oled tagarääkija.
Kui nurised, oled nuriseja.
Kui valetad, oled valetaja.
Ma ei püüa teis kuidagi halba enesetunnet tekitada,
sest kogu see lugu kehtib ka mu enda puhul.
Ma ei taha elada kuskil pilve peal, arvates, et olen imeline kristlane,
kui mul on tegelikult ilmselgeid probleeme,
millele ma tähelepanugi ei pööra.
See, kellega sa lävid, on ülimalt oluline.
Inimesed, kellega aega veedad, mõjutavad vägagi su elu.
Sest kui rääkida ka võidmisest, siis usun, et see on ülekantav.
Usun, et saad osa sellest, mille keskel viibid.
Aamen?
See võib puudutada ka su pastorit või keda iganes teist, keda kuulad,
aga inimesed, kes mind hästi palju kuulavad -
võimalik, et lausa igal hommikul enne tööle minekut -
ja nad on teinud seda aastaid,
siis ei lähe just kaua, kui keegi võib öelda neile:
"Sa räägid täpselt nagu Joyce Meyer!"
Või: "Sa käitud juba nagu see naine telekast."
Kuid nii on. Mille keskel rohkesti viibid,
selle sarnaseks ka muutud.
Nii pead olema ettevaatlik, kellega sa aega veedad,
sest nad avaldavad sulle mõju.
Ära veeda aega negatiivsete,
torisevate,
vinguvate, tagarääkivate ja laimavate inimestega.
Aamen?
Veeda aega kellegagi, kellel on midagi head öelda.
Kellegi positiivsega.
Ja üks asi veel -
kui nad jagavad sinuga kellegi teise saladusi,
jagavad nad sinu saladusi ka kellegi teisega.
Oo Jumal, puuduta me suud oma püha tulega
ja puhasta see!
Kasuta meid oma nime auks!
Ära lase meil arvata, et võime kirikus ülistada Sind
ja samas klatšida ülejäänud nädala kedagi taga,
otsekui see ei mõjutaks Sinu ligiolu ja võidmist me elus.
Kui tahame kogeda rohkem Püha Vaimu väge oma elus,
peame mõistma oma sõnade olulisust.
Negatiivsete sõnade rääkimine
võib takistada Jumala väel toimida me elus.
Kui aga räägime sellest, mida Jumal meie ja teiste kohta ütleb,
kasvab ka Tema vägi me elus ja meil on valikuvõimalus.
Me saame ise valida oma sõnu ja peame tegema seda hoolikalt.
Tõlge: Anne-Ly Raukas